จริงๆ ตั้งใจจะไปทานที่บ้านก้ามปู แต่เมื่อวานนี้ร้านปิด เลยไปร้านนี้แทน ร้านนี้เห็นรีวิวจากเพื่อนๆ ใน wongnai ค่ะ เลยตามไป ไม่ไกลจากคอนโดมากนัก ร้านอยู่ในซอยเล็กๆ ไม่น่าเชื่อว่าจะมีร้านดีๆ แบบนี้แอบซ่อนอยู่ มองจากทางเข้าเหมือนจะเป็นร้านเล็กๆ แต่ด้านในลึกเข้าไปค่ะ กว้างใหญ่เหมือนกัน การจัดร้านสวยงาม บรรยากาศดีมากๆ เราไปตอนดึกแล้ว 3 ทุ่มกว่า ที่ร้านเปิดไฟส้ม จุดเทียน สะท้อนกับผนังอิฐในร้าน โรแมนติกมากๆ ค่ะ เหมาะกับคู่รักสุดๆ ภายในร้านมีกลิ่นหอมอ่อนๆ ด้วย ด้วยความหิวโซ เลยสั่งอาหารแบบไม่ยั้ง
- pork ball foccacia เป็นคล้ายๆ พิซซ่า แต่แป้งบาง กรอบ เสิร์ฟร้อนๆ อร่อยมากค่ะ
- สปาเกตตี้คาโบนาร่า วัตถุดิบคุณภาพดี หอม อร่อย แต่ทานไปเรื่อยๆ ก็แอบเลี่ยนค่ะ (โดยส่วนตัวเท่าที่ทานสปาเกตตี้คาโบนาร่ามา ยังไม่มีที่ไหนสู้ portobello ได้ค่ะ)
- อกไก่อะไรซักอย่าง เมนูนี้ทางร้านแนะนำมาค่ะเลยจำชื่อไม่ได้ อกไก่ชิ้นใหญ่มากก มีชีส เบค่อน เสิร์ฟพร้อมเฟรนช์ฟราย และมีซอสครีมรสชาติเปรี้ยวนิดๆ มาทานคู่กันด้วย
- พานาคอตต้าผลไม้รวม เนื้อพานาคอตต้านิ่ม เด้ง เหนียว อร่อยมากค่ะ ทานคู่กับราสเบอรี่ บลูเบอรี่ สตรอเบอรี่ แบลคเบอรี่ สดๆ คุณภาพเยี่ยมยอดไปเลยค่ะ จริงๆ ของหวานที่เป็น signature ของร้านคือเฟรนช์โทส แต่ทานไม่ไหวจริงๆ ค่ะ 
ที่สั่งทั้งหมดนี้ทานกันแค่ 2 คน แล้วอาหารจานใหญ่เบิ้มมากก ทานไม่หมด ใส่กล่องกลับบ้าน (ทางร้านใส่กล่องให้อย่างดี หรูเลยค่ะ) สรุปแล้ว ร้านนี้อาหารอร่อย ใช้วัตถุดิบชั้นยอด พนักงานยิ้มแย้ม เป็นมิตร เอาใจใส่มากๆ บรรยากาศดีเยี่ยม ใช้เป็นที่ขอแต่งงานได้เลยค่ะ ราคาแพงไปหน่อย แล้วพอดีกับเครื่องรูดบัตรเสีย อดได้แต้มเลย